****

Na temelju članka 9a Zakona o financiranju javnih potreba u kulturi (Narodne novine broj: 47/90, 27/93 i 38/09) i članka 26. Statuta općine Lipovljani (Službeni vjesnik, broj: 29/09,7/13 28/14), 4/18 i 9/18 ispr.), Općinsko vijeće Općine Lipovljani na 13. sjednici održanoj 14. prosinca 2018. godine

**P R O G R A M**

**javnih potreba u kulturi za 2019. godinu**

I.

Ovim Programom utvrđuju se javne potrebe u kulturi za 2019. godinu, ukupna proračunska sredstva kojima će se financirati javne potrebe u kulturi, ustanove i udruge u kulturi koje će provoditi programe u kulturi, te raspored sredstava namijenjenih za redovito financiranje i realizaciju kulturnih programa ustanova i udruga u kulturi na području Općine Lipovljani.

II.

Javne potrebe u kulturi koje će se zadovoljavati i financirati iz Općinskog proračuna Općine Lipovljani za 2019. godinu obuhvaćaju:

* osiguravanje sredstava za zadovoljavanje osnovnih potreba i razvitak knjižničarske

djelatnosti u što se ubraja nabava knjižne i ne knjižne građa za knjižnicu u Lipovljanima ,

* osiguravanje sredstava potrebnih za redovan rad udruga u kulturi,
* osiguravanje uvjeta za održavanje koncerata i drugih programa glazbene djelatnosti,
* sustavnu zaštitu domaće kulturne baštine,
* osiguravanje uvjeta za održavanje kulturnih manifestacija od značaja za Općinu Lipovljani,
* održavanju i opremanju objekata u vlasništvu Općine Lipovljani u kojima se odvijaju

kulturne djelatnosti.

III.

Kulturne djelatnosti na području Općine Lipovljani u 2019. godini predvodit će slijedeće ustanove i udruge u kulturi:

1. USTANOVE U KULTURI

* knjižnica u Lipovljanima
* sakralni objekti
* NARODNA KNJIŽNICA I ČITAONICA LIPOVLJANI

|  |  |  |
| --- | --- | --- |
| **Glava 00302 NARODNA KNJIŽNICA I ČITAONICA LIPOVLJANI** |  | **225.860,00** |
| **Proračunski korisnik 00000 NARODNA KNJIŽNICA I ČITAONICA LIPOVLJANI** |  | **225.860,00** |
| **PROGRAM 1003 PROMICANJE KULTURE** |  | **225.860,00** |
| Aktivnost A100001 RASHODI ZA ZAPOSLENE |  | 129.349,00 |
| Aktivnost A100002 MATERIJALNI I FINANCIJSKI RASHODI |  | 62.385,00 |
| Aktivnost A100003 NABAVA KNJIŽNE I NEKNJIŽNE GRAĐE |  | 34.126,00 |

* SAKRALNI OBJEKTI
* Obnova i zaštita sakralnih objekata

Na području Općine Lipovljani nalaze se sakralni objekti povijesnog značaja, u 2019.g. izdvojit će se 150.000,00 kuna;

|  |  |
| --- | --- |
| **Tekući projekt T100001 RKT ŽUPA SV. JOSIP LIPOVLJANI** | **150.000,00** |

* UDRUGE U KULTURI

Općina Lipovljani podržava svaki oblik udruživanja građana čija je programska aktivnost usmjerena u cilju zaštite i promicanja kulturnih, etničkih, nacionalnih i drugih interesa s posebnim naglaskom na očuvanje kulturne baštine i poticanju kulturnog amaterizma.

Polazeći od iskazanih potreba za realizaciju planiranih programa udruga u kulturi, njihovih dosadašnjih rezultata i kvalitete ostvarenih programa, te proračunskih mogućnosti u 2019. godini u Općinskom proračunu za rad udruga osigurat će se sredstva u ukupnom iznosu od  **196.500,00 kn,** Promicanje kulture, kako slijedi:

|  |  |
| --- | --- |
| **Aktivnost A100004 UDRUGE U KULTURI** | **170.000,00** |
|  | | |

* **Program: Razvoj civilnog društva**

|  |  |  |
| --- | --- | --- |
| **Program 1000 RAZVOJ CIVILNOG DRUŠTVA** |  | **26.500,00** |
| Aktivnost A100001 UDRUGE IZ DOMOVINSKOG RATA |  | 13.500,00 |
| Aktivnost A100003 PRIJEVOZ ; ZA SPOMEN NA POGINULE BRANITELJE U DOMOVINSKOM RATU |  | 3.000,00 |
| Aktivnost A100004 DAN HRVATSKIH BRANITELJA OPĆINE LIPOVLJANI |  | 10.000,00 |

IV.

* **Program za djecu**

|  |
| --- |
| Povodom obilježavanja Sv. Nikole, Općina Lipovljani poklanja djeci s područja cijele općine do četvrtog razreda osnovne škole prikladne poklone uz održavanje prigodnog programa u ukupnom iznosu od 24.000,00 kuna. |
|  |

Tekući projekt: Manifestacija Lipovljanski susreti: Lipovljanski susreti su trodnevna kulturna, turistička i sportska manifestacija koja svake godine okupi, prema procjenama, 6000 posjetitelja.

Na manifestaciji se prikazuje kulturna baština većinskog hrvatskog naroda i nacionalnih manjina koje žive u Republici Hrvatskoj, izražena kroz ples, pjesmu, glazbu, narodne običaje, narodne nošnje, kulinarsku baštinu, tradicionalne zanate, amatersko slikarstvo, literarno djelovanje, kiparstvo, rukotvorine i druge vidove kulturnog djelovanja i čuvanja izvornih narodnih običaja.

|  |  |  |
| --- | --- | --- |
| Tekući projekt T100006 MANIFESTACIJA LIPOVLJANSKI SUSRETI |  | 285.000,00 |
| Tekući projekt T100007 MANIFESTACIJA -ADVENT U LIPOVLJANIMA |  | 10.000,00 |

V.

O trošenju proračunskih sredstava iz ovog programa, svaka ustanova i udruga dužna je podnijeti Općini Lipovljani godišnje financijsko izvješće do kraja siječnja 2019. godine za prethodnu godinu o utrošenim sredstvima dobivenim iz općinskog proračuna za odobreni program.

VI.

Za provođenje ovoga programa nadležan je Općinski načelnik općine Lipovljani.

VII.

Ovaj program stupa na snagu osmog dana od dana objave u Službenom vjesniku Općine Lipovljani.

REPUBLIKA HRVATSKA

SISAČKO MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 612-13/18-01/02

URBROJ: 2176/13-01-18-01

Lipovljani, 14. prosinca 2018. godine Predsjednik

Tomislav Lukšić dipl. inž. šum.